ai4bharat/Pralekha huggingface dataset:
شہری ہوابازی کی وزارت
آغاز کے بعد سے ایک کروڑ سے زیادہ ہوائی مسافروں نے اڑان اسکیم سے فائدہ اٹھایا ہے
یہ اسکیم ٹیئر-2 اور 3شہروں کے درمیان کنیکٹویٹی پر مرکوز ہے
مرکزی حکومت نے موجودہ غیراستعمال شدہ /استعمال شدہ ہوائی اڈوں/ہوائی پٹیوں کی جدیدکاری کیلئے 4500 کروڑ روپئے مختص کیے ہیں
شہری ہوابازی کے وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں یہ معلومات دی ہے کہ اڑان ایک نافذ شدہ اسکیم ہےجہاں زیادہ مقامات/ اسٹیشن اور راستوں کو کور کرنے کیلئے وقت وقت پر بولی کا مرحلہ منعقد کیاجاتا ہے۔ اس اسکیم کے تحت اب چار دور اختتام پذیر ہوچکے ہیں۔
ایک ہوائی اڈہ جو اڑان کیلئے مہیا کیے گئے راستوں میں شامل ہے اور جسے آر سی ایس  پر عمل کرنے کیلئے جدیدکاری / فروغ کی ضرورت ہے کو کم استعمال شدہ اور کم سروس والے ہوائی اڈوں / ہیلی پورٹوں / واٹر ایروڈرم کے جدید کاری منصوبے کے تحت فروغ دیا گیا ہے۔ حکومت ہند نے ریاستی سرکاروں ، انڈین ایئرپورٹ اتھارٹی ، عوامی سیکٹر کی کمپنیوں اور سول انکلیو کے موجودہ غیراستعمال شدہ / کم سروس والے ہوائی اڈوں/ ہوائی پٹیوں کی جدید کاری کیلئے 4500 کروڑ روپئے کے بجٹ کو منظوری دی ہے ۔
ا س کے علاوہ حکومت ہند نے ملک بھر میں 21 گرین فیلڈ ہوائی اڈوں کے قیام کیلئے اصولی طور پر منظوری فراہم کی ہے، یعنی گوا میں موپا، نوی ممبئی، مہاراشٹر میں شرڈی اور سندھو دُرگ، کرناٹک میں کلبرگی، وجئے پورا، ہاسن اور شیواموگا، ڈبرا ، اترپردیش میں کشی نگر اور نوئیڈا، گجرات میں دھولیرا اور ہیراسر ، پڈوچیری میں کرائیکل، آندھرا پردیش میں دگ دارھتی ، بھوگاپورم اور اورواکل ، مغربی بنگال میں دُرگا پور، سکم میں پاکیونگ، کیرل میں کنّور اور اروناچل پردیش میں ہولونگی  شامل ہیں۔ اب تک دُرگاپور، شرڈی، سندھو دُرگ ، پکیونگ، کنّور، کلبرگی، اورواکل اور کشی نگر نام کے آٹھ گرین فیلڈ ہوائی اڈوں کو شروع کیاجاچکا ہے۔
اڑان اسکیم کی شروعات سے اب تک ایک کروڑ سے زیادہ ہوائی مسافروں نے اس کا فائدہ اٹھایا ہے۔ یہ اسکیم ملک کے ٹیئر-2 اور 3 شہروں کے درمیان کنیکٹویٹی پر مرکوز ہے اور آگے مستفیدین کی تعداد کئی گنا بڑھ جائے گی کیونکہ غیراستعمال شدہ اور کم سروس والے ہوائی اڈوں کے درمیان کنیکٹویٹی میں بہتری لائی جارہی ہے۔
شہری ہوابازی کی وزارت
تریوندرم ایئر پورٹ سے لازمی طبی سازوسامان کی فراہمی کسی روک ٹوک کے بغیر جاری
مجموعی طور پر 300 آکسیجن کنسنٹریٹر ، 180 آکسیجن سلنڈر کی نقل و حمل کی گئی
نئی دہلی، 20 مئی .2021
تریوندرم ایئر پورٹ اور اس کے فرنٹ لائن کورونا واریئرزلازمی طبی سازوسامان کی خوش اسلوبی فراہمی میں سہولیات کے ذریعہ کووڈ-19 سے لڑائی میں سرگرم رول ادا کررہے ہیں۔
تریوندرم ایئرپورٹ سے 19 مئی 2021 تک مختلف ایئر لائن کے ذریعہ کووڈ-19 ویکسین کے مجموعی طور پر 313 باکس  کی نقل وحمل کی گئی۔ آکسیجن کے بحران پر قابو پانے کے لئے مجموعی طورپر 300 آکسیجن کنسنٹریٹر ، 180 آکسیجن سلنڈر، کیرالہ میں تریوندرم کے ذریعہ 19 مئی 2021 تک بھارتی فضائیہ کے طیارے جیسے سی 17، اے این 32 کے ذریعہ بھیجے گئے۔
اس کے علاوہ تریوندرم ایئر پورٹ کووڈ-19 سے متعلق تمام رہنما اصول اور پروٹوکال پر مرکزی اورریاستی حکومتوں کی ہدایات کے مطابق عمل بھی کررہا ہے تاکہ مسافروں کے لئے محفوظ سفر کو یقینی بنایاجاسکے۔ ایئر پورٹ کا عملہ مسلسل تمام مسافروں ، فریقوں ، وزیٹرس، ملازمین وغیرہ سے درخواست کرتا ہے کہ وہ ہمیشہ کووڈ سے متعلق مناسب برتاؤ کریں اور بھیڑکو کم کرنے کے لئے الگ الگ اوقات کا استعمال کریں۔ کووڈ-19 سے متعلق مناسب برتاؤ ، مسافروں کے تحفوظ کو یقینی بنانے کے لئے بیداری پیدا کرنے کی غرض سے ایئرپورٹ ٹرمینل میں بہت سے الیکٹرونک اور مستقل ڈسپلیز کے ذریعہ ہدایات بھی دیتا رہتا ہے۔
سبھی ایئرپورٹ ہرلڑائی میں جتنی کوشش کرسکتے ہیں کرتے ہیں۔ تریوندرم ایئرپورٹ نے بھی تمام حفاظتی اقدامات کو ذہن میں رکھتے ہوئے ریاستی حکومت کے اشتراک اور حمایت سے ایئرپورٹ اتھارٹی آف انڈیا کے ملازمین اور دیگر فریقوں کے لئے کووڈ-19 ویکسی نیشن کیمپ کا انعقاد کیا ۔
12 مئی 2021 کو آئی اے ایف اے این 32 کا موومنٹ
کابینہ
کابینہ نے بھارت اورسینٹ وینسنٹ اینڈ گرینیڈائنس کے درمیان روایتی طبی نظام کے شعبے میں تعاون کے لئے مجوزہ مفاہمت نامے کو منظوری دی
نئی دہلی،23؍اکتوبر،وزیراعظم نریندر مودی کی صدارت میں مرکزی کابینہ نے بھارتاورسینٹوینسنٹاینڈگرینیڈائنسکےدرمیانروایتیطبینظامکےشعبےمیںتعاونکےلئےمجوزہمفاہمتنامےکواستقدامی طور پر منظوریدے دی ہے۔ اس مفاہمت نامے پر 11 ستمبر 2019 کو نئی دہلی میں دستخط کئے گئے تھے۔
فوائد:
یہ مفاہمت نامہ بھارت اور سینٹ وینسنٹ اینڈ گرینڈائنس کے درمیان روایتی طبی نظام کے فروغ میں تعاون کا ایک فریم ورک فراہم کرے گا اور مذکورہ شعبے میں دونوں ملکوں کے لئے باہمی طور پر مفید ہوگا۔ یہ مفاہمت نامہ سینٹ وینسنٹ اینڈ گرینڈائنس میں روایتی ادویات کے نظام کو فروغ دے گا اور اس کو مشتہر کرے گا۔ مفاہمت نامے میں دی گئی سرگرمیاں سینٹ وینسنٹ اینڈ گرینڈائنس میں آیوش کے طبی نظام کی اہمیت کو فروغ دے گا۔ مفا ہمت نامے کے نتیجے میں اس طبی نظام کی پریکٹس کرنے والوں کی تربیت کے لئے ماہرین اور سائنس دانوں کے تبادلے ممکن ہوں گے اور روایتی طبی نظام میں مشترکہ تحقیق کا کام انجام دیا جاسکے گا۔ امید ہے کہ اس سے روایتی ادویات میں اختراعات سامنے آئیں گی اور نئی دوائیں تیار کی جاسکیں گی۔
۔۔۔۔۔۔۔۔۔۔۔۔۔۔۔
U-4738
(Visitor Counter : 64
کامرس اور صنعت کی وزارتہ
مربوط توانائی انتظام کاری نظام
نئی دہلی، 24 مارچ 2021: ریلوے، تجات و صنعت اور امورِ صارفین، خوراک اور عوامی نظام تقسیم کے وزیر جناب پیوش گوئل نے آج لوک سبھا میں ایک تحریری جواب کے تحت یہ اطلاع فراہم کی کہ بھارتی ریلوے نے دس برسوں میں 41000 کروڑ روپئے کی کفایت کرنے کے ایک منصوبے کی رونمائی کی ہے۔ بھارتی ریلوے نے نومبر 2015 سے دسمبر 2020 تک، معمول کے مطابق کاروبار  کے تحت 19981 کروڑ روپئے کی کفایت کی ہے۔
بھارتی ریلوے نے دسمبر 2023 تک اپنے براڈ گاج  نیٹ ورک کو برق کاری سے آراستہ کرنے کے لئے ایک بڑے برق کاری پروگرام کا آغاز کیا ہے۔ گذشتہ تین برسوں سے لے کر جاری سال کے دوران، 28.02.2021 تک )مجموعی طور پر 16744 آر کے ایم کی برق کاری کی جا چکی ہے ۔
بندرگاہوں، جہاز رانی اور آبی راستوں کی وزارت
تفریحی بحری جہاز گنگا وِلاس کا سفر
تفریحی بحری جہاز اپنے طے شدہ پروگرام کے مطابق 13 جنوری 2023 کو غازی پور میں این ڈبلیو-1 میں لنگرانداز ہوکر 14 جنوری 2023 کو بکسر اور 15جنوری 2023 کو معظم پور  روانہ ہوا۔ تفریحی بحری جہاز 16 جوری 2023 کو ڈوری گنج میں ٹھہرنے کے بعد 16 جنوری 2023 کو شام 4.45 بجے پٹنہ پہنچا۔ اپنے پورے سفر کے دوران آبی راستے کی سطح مکمل طور پر بنائے رکھی گئی اور جہاز رانی سہولتوں کے ساتھ مطلوبہ ڈرافٹ کی نگرانی کی گئی۔
طے شدہ سفرنامہ کے مطابق سیاحوں نے قلعہ کھنڈرات کو دیکھنے کے لیے ڈوری گنج سمیت راستے میں آنے والے مقامات کا بھی دورہ کیا۔ سیاحوں کی سلامتی اور رازداری کو یقینی بنانے کے لیے ایک ٹگ بوٹ کا استعمال کرکے جہاز سے کنارے تک لے جا یا گیا۔ ڈوری گنج میں آبی گزرگاہ کا ڈرافٹ 3.5 میٹر ہے جو کہ بحری جہاز کے مطلوبہ ڈرافٹ 1.4 میٹر سے اوپر ہے۔
اس خبر میں کوئی صداقت نہیں ہے کہ جہاز چھپرا میں پھنس گیا ہے۔ جہاز کے لنگر انداز ہونے کی جگہ اور سیاحوں کے کنارے تک پہنچنے کے لیے نقل و حمل کے بارے میں فیصلہ کروز آپریٹر کے ذریعہ اپنے مسافروں کی سلامتی اور رازداری کی بنیاد پر کیا جاتا ہے۔
ریلوے کی وزارت
بھارتی ریلوے نے مشترکہ خدمات مراکز  اور ایجنٹوں کے توسط سے ریزرویشن کاؤنٹر اور بکنگ کو ازسرنو شروع کرنے کی اجازت فراہم کی
زونل ریلوے کو ہدایات جاری کی گئی ہیں کہ وہ کل مرحلے وار طریقے سے ریزرویشن کاؤنٹروں کو کھولنے اور ان کی مشتہری کا عمل انجام دے، ان
مراکز کے محل وقوع اور اوقات کو مقامی ضروریات اور حالات کے مطابق طے کیا جائے
بکنگ کاؤنٹروں کے کھلنے سے مسافر ریلوے خدمات کی بتدریج بحالی ممکن ہو سکے گی
نئی دہلی، 21 ؍مئی، 2020،بھارتی ریلوے مرحلے وار طریقے سے ریزرو ٹکٹوں کی بکنگ کے لئے ریزرویشن کاؤنٹر کھولنے جا رہی ہے۔
زونل ریلوے کو ہدایت جاری کی گئی ہے کہ وہ مقامی ضروریات اور حالات کے مطابق ریزرویشن کاؤنٹر کھولنے کا فیصلہ لیں اور اس کی مشتہری کریں۔ یہ ریزرویشن کاؤنٹر مرحلے وار طریقے سے کل سے کھولے جائیں گے اور ان کے محل وقوع اور اوقات کے بارےمیں بھی مقامی ضروریات اور حالات کے مطابق جانکاری دی جائے گی۔
بھارتی ریلوے نے مشترکہ خدمات مراکز ااور ٹکٹنگ ایجنٹوں کے ذریعے بھی ٹکٹوں کے ریزرویشن کا کام کل سے شروع کرنے کا فیصلہ کیا ہے۔ یہاں اس بات کا ذکر کیا جا سکتا ہے کہ شرمک خصوصی ریل گاڑیوں کی آمدورفت جاری رہے گی اور اس کام کو مقامی ریاستی حکومتیں موجودہ ضوابط کے مطابق انجام دیں گی۔
مذکورہ تمام بکنگ سہولتوں کا آغاز ایک مرتبہ پھر مسافر ریلوے خدمات کی بتدریج بحالی کی علامت ہوگی اور بھارت کے تمام حصوں سے ریزرو ریل گاڑیوں میں سفر کرنے کے لئے تمام متوقع مسافروں کے لئے آسانی فراہم ہوگی۔ زونل ریلوے سماجی طور پر فاصلہ برقرار رکھنے کے رہنما خطوط کو اپنائے گی اور کووڈ-19 کے وبائی مرض کی موجودہ صورتحال میں صحتی نظم و ضبط کا بھی خیال رکھے گی۔
۔۔۔۔۔۔۔۔۔۔۔
م ن۔ک ا۔

U-2725
(Visitor Counter : 177
وزارت ماہی پروری، مویشی پروری و ڈیری
مویشی پروری کا محکمہ، دودھ کا قومی دن منائے گا
بنگلورو میں ‘‘بھارت میں سفید انقلاب کے بانی’’ کا 101 واں یوم پیدائش منایاجائے گا
ان تقریبات کے حصے کے طور پر 2022کے لئے قومی گوپال رتن ایوارڈس ، تفویض کئے جائیں گے
مویشیوں کےقرنطینہ کی اسناد سے متعلق خدمات کا افتتاح کیاجائے گا
مویشی پروری اورڈیری کی صنعت کا محکمہ ‘‘بھارت میں سفید انقلاب کے بانی’’ڈاکٹرورگھیز کورئین، جو بھارت کے ملک مین کے نام سے بھی مشہورہیں ، کے 101ویں یوم پیدائش کے موقع پر دودھ کا قومی دن منائے گا۔مویشی پروری اورڈیری کی صنعت کامحکمہ 26نومبر 2022کو بینگلورو میں ‘آزادی کے امرت مہوتسو’ کے حصے کے طورپر دودھ کا قومی دن منارہاہے ۔ اس تقریب کے دوران سال 2022کے لئے باوقار قومی گوپال رتن ایوارڈس بھی تفویض کئے جائیں گے ۔
کرناٹک ریاست میں اس یادگار قومی تقریب کے اہتمام کی غرض سے حکومت ہند کے مویشی پروری اور دودھ کی صنعت کے محکمے ، کرناٹک سرکارکے مویشی پروری اورماہی گیری کے محکمے ، اورکرناٹک کے نیشنل ڈیری ڈیولپمنٹ بورڈ اور کرناٹک ملک فیڈریشن نے آپ میں تال میل قائم کیاہے ۔
حکومت ہند کے ماہی پروری ، مویشی پروری اوردودھ کی صنعت کے مرکزی وزیر مملکت ڈاکٹرسنجیو کماربالیان ، ورچول طورپر بینگلور و میں ہیسرا گھاٹا کے مقام پرسینٹرل فروزن سیمین پروڈکشن اینڈ ٹریننگ انسٹی ٹیوٹ میں ٹریننگ کی جدید ترین سہولت اور مویشی پروری سے متعلق سینٹرل کیٹل بریڈنگ فارم کے مقام پر کرناٹک بوائن –IVF سے متعلق سرگرمیوں کا بھی آغاز کریں گے ۔
تقریب کے دوران ممتاز شخصیات ، ورگھیز کورئین کی زندگی کے بارے میں تحریر کردہ ایک کتاب اور دودھ کو مغشوش بنانے کے بارے میں ایک کتابچہ کا بھی اجراء کریں گے ۔
حکومت ہند کے ماہی گیری ، مویشی پروری اوردودھ کی صنعت کے مرکزی وزیر مملکت ڈاکٹرسنجیوکماربالیان کے علاوہ کرناٹک کے مویشی پروری کے وزیرجناب پربھو بی چوہان، اور کے ایم ایف کے چیئرمین جناب بالاچندرا ایل جرکی ہولی بھی اس تقریب میں شرکت کرنے والوں میں شامل ہیں ۔ اور مویشی پروری اوردودھ کی صنعت کے مرکزی سکریٹری جناب راجیش کمار سنگھ اور مویشیوں اور دودھ کی صنعت کی ترقی کے محکمے کی ایڈیشنل سکریٹری محترمہ ورشا جوشی بھی تقریب سے خطاب کریں گی ۔
ماہی گیری ،مویشی پروری اوردودھ کی صنعت کے مرکزی وزیرمملکت ، ان تقریبات کے ایک حصے کے طورپر بینگلورو میں ہاسیرگھاٹا کے مقام پرمویشیوں کے قرنطینہ سے متعلق اسناد کی خدمات کا بھی آغاز کریں گے ۔ اے کیو سی ایس، مویشیوں سے متعلق مصنوعات اور مویشیوں کی درآمدات کے لئے مناسب وقت پر آن لائن منظوری کے ایک نظام سے لیس ہوگا۔ اوریہ مقامی معیشت کے لئے ایک یکسرتبدیلی لانے والا بڑا قدم ثابت ہوگا۔
سائنس اور ٹیکنالوجی کی وزارت
سی ایس آئی آر-این اے ایل کے ذریعہ تیارکردہ سوستھ وائیونان ایوسیووینٹی لیٹرکو باضابطہ منظوری دی گئی ،ٹکنالوجی کو کمرشیل استعمال کے لئے 6پرائیویٹ کمپنیوں کو سونپا گیا
نئی دہلی ،5جنوری :سی ایس آئی آر-آئی جی آئی بی کے میڈیکل پروفیشنلز کے ساتھ سی ایس آئی آر۔این اے ایل کے سائنسدانوں نے کووڈ عالمی وباکے آغاز میں ہی وینٹی لیٹروں کی کمی کے مسئلے کو حل کرنے کے لئے کام شروع کردیاتھا اور انھوں نے کووڈ -19کے مریضوں کے علاج کی اضافی خصوصیات والانان ایوسیو دوسطحی پازیٹوایئروے پریشروینٹی لیٹر-سوستھ وائیوکو ملک کے اندرڈیزائن کیااوراسے تیارکیااورملک کو خود کفیل بنایا ۔اس آلے کی کارکردگی کی جانچ ماہرین کی ایک کمیٹی نے کی ہے جس کی تشکیل حکومت ہند کی صحت وخاندانی بہبود کی وزارت کے ڈائرکٹرجنرل آف ہیلتھ سروسیز نے کی ۔ماہرین کی اس کمیٹی نے احتیاط کے ساتھ جانچ کرنے کے بعد نتیجہ اخذکیاکہ سوستھ وائیوکو ایسے کووڈ -19مریضوں کے معاملے میں بھی استعمال کیاجاسکتاہے جنھیں 35فیصد تک آکسیجن سپلیمنٹ کی ضرورت ہے ۔
سی ایس آئی آر۔این کے ایل کے ذریعہ تیارکردہ سوستھ وائیوایک مائیکروکنٹرولرپرمبنی پریسائزکلوزڈلوپ اڈیپٹوکنٹرول سسٹم ہے جس میں ایچ ای پی اے فلٹر کے ساتھ ایک بلٹ ان بائیوکمپیٹیبل ‘‘3ڈی پرنٹڈ مینی فولڈ اینڈ کپلر’’شامل ہے ۔ ان منفرد خصوصیات سے وائرس پھیلنے کاخوف کم کرنے میں مددملتی ہے ۔ اس میں باہری آکسیجن کنسینٹریٹریا انریچ منٹ یونٹ کو جوڑنے کے انتظام کے ساتھ سی پی اے پی ، بائی ڈائمڈ ،اسپان ٹینیس /آٹوموڈجیسی خصوصیات بھی ہیں ۔
اس وینٹی لیٹرکو بجلی سے متعلق تحفظ ، کارکردگی اوربائیوکمپیٹی بلٹی کے لئے این اے بی ایل سے منظورشدہ ایجنسی میں سخت جانچ سے گذرنا پڑاہے ۔سوستھ وائیو کی کمانڈ ہاسپٹل ، بنگلور اور میسورمیڈیکل کالج اینڈ ریسرچ انسٹی ٹیوٹ میسور میں کووڈ کے 50مریضوں پر کامیاب کلنیکل ٹرائل کی گئی ہے ۔ کلنیکل ٹرائل کی رپورٹ میں واضح طورپرکہاگیاہے کہ سوستھ وائیووینٹی لیٹرآلے کی کارکردگی کووڈ 19مریضوں کے استعمال کے دوران سیچوریشن کو بہتربنانے کے معاملے میں اطمینان بخش اورموثرہے ۔یہ سی ایس آئی آر۔ این اے ایل صحت مرکز ، کمانڈ ہاسپٹل بنگلوراور میسورمیڈیکل کالج اینڈ ریسرچ انسٹی ٹیوٹ میسور سے ملنے والے تعاون سمیت سی ایس آئی آر-آئی بی آئی جی کے میڈیکل پروفیشنلز، اورسی ایس آئی آر-این اے ایل کے ایرواسپیس سائنسدانوں کی زبردست کوششوں کا نتیجہ ہے ۔
سی ایس آئی آر-این اے ایل نے اس ٹکنالوجی کو بازارمیں استعمال کئے جانے کے مقصد سے 6پرائیویٹ کمپنیوں کے سپرد کیاہے ۔ اوران میں سے ایک کمپنی نے تقریبا300یونٹ ہفتہ وار کے لئے پروڈکشن سہولیات قائم کی ہیں ۔ سی ایس آئی آر-این اے ایل نے حال ہی میں دہلی حکومت کو 1200سوستھ وائیومشیوں کی سپلائی کا آرڈرحاصل کیا ہے اور اس سلسلے میں دہلی کے مختلف اسپتالوں میں آرڈرکے مطابق سپلائی کرنے اورمشین لگانے کا کام جاری ہے ۔ اس کے ساتھ ہی ملک اس ٹکنالوجی میں خود کفیل ہوگیاہے جو کہ حکومت ہند کے آتم نربھرویژن کے تحت ایک بڑی کامیابی ہے ۔

U-143
(Visitor Counter : 127
وزارت خزانہ
مدھیہ پردیش نے بجلی کے شعبے میں اصلاحات کرنے میں سبقت لی
کسانوں کو بجلی کی سبسڈی کا براہ راست فائدہ منتقل ہونا شروع
1423 کروڑ روپے کے اضافی مالی وسائل جٹانے کے لئے اجازت حاصل کی
مدھیہ پردیش نے بجلی کے شعبے میں اصلاحات کرنے میں سبقت حاصل کرلی ہے جو وزارت خزانہ کے اخراجات کے محکمے کی طرف سے طے کئے گئے تھے۔ ان اصلاحات کے حصے کے طور پر ریاست نے 20دسمبر 2020 سے ریاست کے ایک ضلع میں کسانوں کو بجلی سبسڈی کے براہ راست فائدہ منتقل  کرنا شروع کردیا ہے۔ اس طرح ریاست نے بجلی کے شعبے میں تین طے کردہ اصلاحات میں سے ایک پر کامیابی سے نفاذ یعنی عمل درآمد شروع کردیا ہے۔
اصلاح کے کامیاب نفاذ نے ریاست کو اس کی مجموعی ریاستی گھریلو پیداوار  کا صفر اعشاریہ ایک پانچ فیصد کے برابر اضافی مالی وسائل جٹانے کا اہل بنادیا ہے۔ اس کے مطابق اخراجات کے محکمے نے اوپن مارکیٹ بوروینگ کے ذریعے 1.423 کروڑ روپے کے اضافی مالی وسائل کے لئے ریاست کو اجازت دے دی ہے اور اس طرح اس نے کووڈ-19 عالمی وبا سے لڑنے کے لئے ریاست کو اضافی مالی وسائل فراہم کئے ہیں جس کی اشد ضرورت ہے۔
وزارت خزانہ کی جانب سے طے کردہ بجلی کے شعبے میں اصلاحات کا مقصد کسانوں کے لئے بجلی سبسڈی کی ایک شفاف اور رکاوٹ سے آزاد شق پیدا کرنا اور بجلی کی چوری روکنا ہے۔ ان کا یہ بھی مقصد ہے کہ ایک ٹھوس وپائیدار ڈھنگ سے بجلی تقسیم کرنے والی کمپنیوں کی لیکویڈٹی کے دباؤ کو دور کرکے ان کی حالت کو بہتر بنانا بھی ہے۔
اخراجات کے محکمے کی جانب سے جاری کردہ رہنما خطوط کے مطابق ریاستیں، بجلی کے شعبے میں اصلاحات کررہی ہیں، انہیں جی ایس ڈی پی کا 0.25 فیصد تک کے اضافی مالی وسائل جٹانے کی اجازت دی گئی ہے۔
مدھیہ پردیش نے ریاست میں زرعی صارفین کے لئے ایک ڈی بی ٹی اسکیم وضع کی ہے۔ یہ اسکیم ریاست کے ودیشا ضلع میں نافذ کی گئی ہے، جہاں بجلی ایم پی مدھیہ کیشیترا و دیوت ودھان کمپنی لمیٹیڈ کے ذریعے سپلائی کی گئی ہے۔ یہ بجلی دسمبر 2020 سے سپلائی کی گئی ہے۔ اس اسکیم کے تحت دسمبر 2020 کے مہینے میں 60.081 مستفیدین کے بینک کھاتوں میں 32.07 کروڑ روپے کی بھارتی رقم منتقل کی گئی۔
ریاست نے جھبوا اور سیونی ضلعوں میں ڈی ٹی اسکیم نافذ کرنے کا ایک عمل بھی شروع کیا ہے۔ فیز1میں 3 ضلعوں میں اسکیم کے نفاذ سے کچھ سیکھنے کے بعد اب یہ اسکیم 22-2021 کے مالی سال میں پوری ریاست میں شروع کی جائے گی۔
کووڈ-19 عالمی وبا سے پیدا ہونے والے چیلنجز سے نمٹنے کے لئے درکار وسائل ک پیش نظر بھارت سرکار نے 17 مئی 2020 کو ریاستوں کی ادھار کی حد کو ان کی جی ایس ڈی پی کے 2 فیصد تک بڑھایا تھا۔
ریاست نے ہر سیکٹر میں اصلاحات کی تکمیل پر 0.25 فیصد جی ایس ڈی پی کے برابر اضافی فنڈز جٹانے کی اجازت حاصل کرلی ہے۔ اصلاحات کے لئے چار سٹیزن سینٹرک علاقوں کی نشاندہی کی گئی ہے۔ان چار میں ایک ، ایک ملک ایک راشن کارڈ سسٹم، دوسرا کاروبار کو آسان بنانے کے لئے اصلاح کرنا، تیسرا اربن لوکل باڈی یوٹیلٹی اصلاحات اور بجلی سیکٹر میں اصلاحات۔
اب تک 14 ریاستوں نے چار طے کردہ اصلاحات میں سے کم سے کم ایک اصلاح کی ہے اور انہیں ادھار کی اجازت سے جڑی اصلاح کی اجازت دی گئی ہے۔ ان میں سے 11 ریاستوں نے ایک ملک ایک راشن کارڈ سسٹم نافذ کیا ہے۔
آٹھ ریاستوں نے کاروبار کو آسان بنانے کے تعلق سے اصلاح کی ہے۔ چار ریاستوں نے لوکل باڑی میں اصلاحات کی ہیں اور مدھیہ پردیش نے بجلی کے شعبے میں اصلاحات کو نافذ کیا ہے۔ اضافی ادھار کی اجازت سے جڑی کُل اصلاح جو اب تک ریاستوں کو جاری کئے گئے ہیں 62.672 کروڑ روپے کے ہیں۔
...........
ش ح، ح ا، ع ر
U-554
(Visitor Counter : 143
کابینہ
بھارت اور جاپان کے درمیان سائبر سکیورٹی کے شعبہ میں تعاون کے معاہدہ پر دستخط
نئی دہلی، 07 اکتوبر: وزیر اعظم جناب نریندر مودی کی صدارت میں مرکزی کابینہ نے بھارت اور جاپان کے درمیان سائبر سکیورٹی کے شعبہ میں تعاون کے معاہدہ  پر دستخط کرنے کے لیے اپنی منظوری دے دی ہے۔
ایم او سی باہمی مفاد کے شعبوں میں تعاون کو آگے بڑھائے گا، جس میں دیگر باتوں کے ساتھ ساتھ سائبر اسپیس کے شعبہ میں صلاحیت سازی، اہم بنیادی ڈھانچے کے تحفظ، ابھرتی ٹیکنالوجیز میں تعاون، سائبر سکیورٹی کے خطرات/واقعات اور بدنیتی پر مبنی سائبر سرگرمیوں کے بارے میں معلومات شیئر کرنے کے ساتھ ساتھ ان کا مقابلہ کرنے کے لیے بہترین طریقوں، انفارمیشن کمیونیکیشن ٹیکنالوجی  انفراسٹرکچر وغیرہ کی حفاظت کے لیے سائبر خطرات کو کم کرنے کے واسطے عملی تعاون کے لیے مشترکہ میکانزم تیار کرنا شامل ہے۔
بھارت اور جاپان ایک کھلے، بین تعامل پذیر، آزاد، غیر جانبدار، محفوظ اور قابل اعتماد سائبر اسپیس ماحول اور اختراع، اقتصادی ترقی اور تجارت و کاروبار کے ایک انجن کے طور پر انٹرنیٹ کو فروغ دینے کے لیے پابند عہد ہیں جو ان کے متعلقہ گھریلو قوانین اور بین الاقوامی ذمہ داریوں اور ان کی ہمہ گیر اسٹریٹیجک پارٹنرشپ کے موافق ہوگا۔
ایم او سی کے ذریعے دونوں فریق اقوام متحدہ میں بین الاقوامی شعبہ میں تعاون، آئی سی ٹی پیداوار کی سپلائی چین کی جامعیت کے لیے بہترین طریقوں کو فروغ دینے اور بات چیت اور حکمت عملیوں کو شیئر کرنے، حکومت سے حکومت اور تجارت سے تجارت تعاون کے توسط سے آئی سی ٹی بنیادی ڈھانچے کی حفاظت کو مضبوط کرنے، انٹرنیٹ گورننس پلیٹ فارموں پر مسلسل مذاکرات اور وابستگی اور ان پلیٹ فارموں پر دونوں ممالک کے تمام وابستگان کے ذریعے سرگرم حصہ داری کی حمایت کی توثیق کرتے ہیں۔
امور داخلہ کی وزارت
وزارت داخلہ نے ملک بھر میں پولیس اسٹیشنوں میں خواتین ہیلپ ڈیسک کی منظوری دی
نئی دہلی 06 دسمبر۔داخلی امور کی وزارت نے پولیس اسٹیشنوں میں خواتین ہیلپ ڈیسک کے قیام / مضبوط کرنے کے لئے نربھیا فنڈ سے 100کروڑروپے کی منظوری دی ہے۔یہ اسکیم ریاستوںاو رمرکز کے زیر انتظام خطوں کے ذریعہ نافذکی جائے گی۔
خواتین ہیلپ ڈیسک پولیس اسٹیشنوں کو زیادہ سےزیادہ خواتین دوست اور قابل رسائی بنانے پر توجہ مرکوز کریں گے کیونکہ وہ کسی تھانے میں جانے والی کسی بھی عورت کے لئے رابطے کا پہلا اور واحد مقام ہوگا۔ بنیادی طور پر خواتین پولیس افسران کو ان ہیلپ ڈیسک پر تعینات کیا جائے گا۔
خواتین ہیلپ ڈیسک کے افسران کو خواتین کے تئیں حساس ہونے کی تربیت دی جائے گی۔ان ہیلپ ڈیسک میں قانونی امداد ،مشاورت ، پناہ گاہ ،بازآبادکاری اور تربیت وغیرہ کی سہولت کے لئے وکلا ، ماہرین نفسیات اور غیر سرکار ی تنظیموں جیسے ماہرین کے پینل کی فہرست بنائی جائے گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-5606
(Visitor Counter : 57
سٹرک ٹرانسپورٹ اور شاہراہوں کی وزارت
آل انڈیا ٹورسٹ گاڑیوں کے آتھرائزیشن اور پرمٹ ضابطوں، 2020 پر تبصرے مدعو کیے گئے
مجوزہ نئے ضابطے، ملک بھر میں سیاحت کو فروغ دیں گے اور ریاستوں کے محصول میں اضافہ کریں گے
نئی دہلی، 3جولائی 2020، سڑک، نقل وحمل اور شاہراہوں کی وزارت نے ملک بھر میں سیاحت کے فروغ کے لیے مرکزی موٹر گاڑیوں کے ضابطے 1989 کے تحت نیشنل پرمٹ دائرے  میں ترمیم کرنے کے لیے ایک نوٹیفکیشن جاری کیا ہے۔ وزارت ، نیشنل پرمٹ نظام کے تحت مال بردار گاڑیوں میں ملی کامیابی کے بعد اب ٹورسٹ مسافر گاڑیوں کو بغیر کسی رکاوٹ کے سہل آمدورفت فراہم کرانے کے لیے کوشاں ہے۔ اس مقصد کے لیے ضوابط کے ایک نئے سیٹ میں تبدیل کیا گیا ہے، جسے بعد میں ‘آل انڈیا ٹورسٹ آتھرائزیشن اور پرمٹ رولز 2020’ کے نام سے جانا جائے گا۔ اس کے لیے اسے عوام اور شراکت داروں سے صلاح ومشورے کے لیے یکم جولائی 2020 کو جی ایس آر 425  کو شائع کیا گیا ہے، اس سے جہاں ایک طرف ملک بھر کی تمام ریاستی حکومتوں کے محصول میں اضافہ ہوگا تو وہیں دوسری جانب ملک میں ریاستوں میں سیاحت کو فروغ حاصل ہوگا۔ اس پر ٹرانسپورٹ ڈیولپمنٹ کونسل کی 39ویں میٹنگ میں تبادلہ خیال کیا گیا اور حصے دار ریاستوں نے اس کی ستائش کی۔
اس نئی اسکیم کے تحت کوئی بھی ٹورسٹ گاڑی آپریٹر آن لائن موڈ کے ذریعہ آل انڈیا ٹورسٹ آتھرائزیشن/ پرمٹ کے لیے درخواست دے سکتا ہے۔ اس طرح کے تمام آتھرائزیشن/ پرمٹس جاری کیے جائیں گے، جو تمام متعلقہ دستاویز کے مطابق ضابطوں میں مقرر یا طے کیے گئے ہیں اور اس طرح کی درخواستوں کے جمع ہونے کے بعد 30 دنوں کے اندر ایسے آتھرائزیشنز/ پرمٹس کے لیے ملک بھر میں جمع کی گئی فیس ایسے درخواست دہندگان کے ذریعے ملنے والے تمام تعمیل ضوابط کو ایک اسٹاپ سولیوشن کے تحت پورا کرے گی۔
اس کے علاوہ اسکیم آتھرائزیشن/ پرمٹ کے روپ میں لچیلے پن کے اجازت دیتی ہے، جیسا کہ معاملہ ہوسکتا ہے اور یہ تین مہینے کی مدت کے لیے ویلڈ ہوگا اور ایک بار میں تین سال سے زیادہ نہیں ہوگا۔ یہ تجویز ہمارے ملک کے ان علاقوں کو دھیان میں رکھتے ہوئے شامل کیا گیا ہے، جہاں سیاحت کا محدود سیزن ہے اور ان آپریٹروں کے لیے بھی ہے، جن کی مالی حیثیت محدود ہے۔
یہ اسکیم ایک مرکزی ڈیٹابیس کے استحکام اور تمام آتھرائزیشن/ پرمٹس کی فیس مہیا کرے گی، جو سیاحتی نقل وحمل، سدھار کی گنجائش، سیاحت کو فروغ دینے اور ایسے رجسٹریشنوں کے ذریعہ پیدا شدہ محصول کو بڑھانے میں مدد کرسکتے ہیں۔
تمام موجودہ پرمٹ ان کی ویلیڈٹی کے دوران لاگو رہیں گے۔
ہمارے ملک میں سفر اور سیاحت کو گزشتہ 10 سے 15 سالوں میں کئی گنا بڑھا ہے۔ گھریلو اور بین الاقوامی دونوں سیاحتوں میں فروغ کے بہت زیادہ رجحان ہیں۔
۔۔۔۔۔۔۔۔۔۔۔
U-3674
م ن۔ ش ت۔ ت ع۔
(Visitor Counter : 136
خواتین اور بچوں کی ترقیات کی وزارت
خواتین کی بہبود کے قومی کمیشن نے چیف سکریٹریوں پر ٹیکہ کاری میں صنفی امتیاز کو ختم کرنے کے لئے زور دیا
صحت عامہ پر بیداری پھیلانے کی ضرورت ہے تاکہ زیادہ سے زیادہ خواتین کو ٹیکے لگائے جاسکیں۔ این سی ڈبلیو چیئرپرسن
مرکز ملک کے کونے کونے تک پہنچنے کے لئے انتہائی سرگرم ٹیکہ کاری پروگرام چلارہا ہے
نئی دہلی 13 اگست 2021: خواتین کے قومی کمیشن نے خواتین میں ٹیکہ کاری کے کم تعداد سے متعلق ایک میڈیا رپورٹ پر کارروائی کرتے ہوئے تمام ریاستوں/مرکزی انتظام والے علاقوں کے چیف سکریٹریوں کو مکتوب بھیج کر ان پر زور دیا ہے کہ ٹیکہ کاری میں صنفی امتیاز کو ختم کرنے کے اقدامات کریں اور اس بات کو یقینی بنائیں کہ ٹیکہ لگانے کی مہم میں خواتین پیچھے نہ رہ جائیں۔ ویکسین کی ٹیکہ کاری میں دونوں صنفوں کے درمیان کا فرق کمیشن کے لئے انتہائی تشویش کا معاملہ ہے۔ لہذا چیئرپرسن محترمہ ریکھا شرما نے اپنے خط میں کہا ہے کہ خواتین کو ویکسین کی خوراک لینے کے لئے ویکسین مراکز پر بڑی تعداد میں لانے کی ضرورت ہے تاکہ ٹیکہ کاری میں عورتوں اور مزدوروں کے درمیان اس فرق کو ختم کیا جاسکے۔
مکتوب میں یہ بھی کہا گیا ہے کہ صحت عامہ کے بارے میں بیداری لانے کی بھی ضرورت ہے تاکہ زیادہ سے زیادہ خواتین کو ترجیحی بنیاد پر ٹیکے لگائیں جاسکیں۔ خط کی ایک نقل تمام ریاستوں کے صحت کے سکریٹریز کو بھیجی گئی ہے۔ میڈیا کی رپورٹ میں بتایا گیا تھا کہ ٹیکے لگوانے میں یہ صنفی امتیاز نوجوان عورتوں کے مقابلے بزرگ لوگوں میں زیادہ ہے۔ یہ معاشرے میں عورتوں اور مردوں کے طے شدہ رول کی بھی عکاسی کرتا ہے جس کے سبب خواتین پیچھے رہ جاتی ہیں اور اسکی وجوہات میں وسائل اور ٹیکنالوجی تک غیر مساوانہ رسائی بھی شامل ہے۔اس مکتوب میں NEW نے اشارہ کیا ہے کہ بہت سے کنبوں میں خواتین کی صحت کو مردوں کے مقابلے ترجیح نہیں دی جاتی ہے اور وہ ٹیکے لگوانے میں بھی پیچھے رہ جاتی ہیں۔ لیکن اہل خانہ کو دیکھ بھال کی ذمہ داری کیونکہ عموماً خواتین پر ہوتی ہے لہذا وہ گھر کے کسی بیمار شخص کی دیکھ بھال کے دوران خود متاثر ہوسکتی ہیں۔
نیو نے لکھا ہے کہ ٹیکہ کاری کی مہم میں مرکز ملک کے کونے کونے تک پہنچنے کی سرگرم کوشش کررہا ہے اور ویکسین کے کسی بھی مضر اثرات کے بارے میں پھیلائی جانی والی افواہوں کو دور کرنے کے لئے مہم چلارہا ہے۔ ریاستی حکومتوں کو یہ مہم جاری رکھنی چاہئے تاکہ ملک کے دور دراز علاقوں میں تک درست اطلاعات پہنچائی جاسکیں۔
خواتین کی بہبود کا قومی کمیشن، عورتوں اور بچوں کی بہبود کی وزارت کے تحت خواتین کے مفادات کے تحفظ اور فروغ کی قومی سطح کی اعلیٰ ترین تنظیم ہے۔